CELEX: 31983R1262
Language: el
Date: 1983-05-20
Title: Κανονισμός (ΕΟΚ) αριθ. 1262/83 της Επιτροπής της 20ής Μαΐου 1983 περί καθορισμού των λεπτομερειών εφαρμογής σχετικά με τη χορήγηση πριμοδοτήσεως κατά τη γέννηση μόσχων για την περίοδο 1983/84

Avis juridique important

|

31983R1262

Κανονισμός (ΕΟΚ) αριθ. 1262/83 της Επιτροπής της 20ής Μαΐου 1983 περί καθορισμού των λεπτομερειών εφαρμογής σχετικά με τη χορήγηση πριμοδοτήσεως κατά τη γέννηση μόσχων για την περίοδο 1983/84  

Επίσημη Εφημερίδα αριθ. L 133 της 21/05/1983 σ. 0050 - 0051

***** ΚΑΝΟΝΙΣΜΟΣ (ΕΟΚ) αριθ. 1262/83 ΤΗΣ ΕΠΙΤΡΟΠΗΣ  της 20ής Μαΐου 1983  περί καθορισμού των λεπτομερειών εφαρμογής σχετικά με τη χορήγηση πριμοδοτήσεως κατά τη γέννηση μόσχων για την περίοδο 1983/84  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1201/82 του Συμβουλίου της 18ης Μαΐου 1982 περί της χορηγήσεως πριμοδοτήσεως κατά τη γέννηση των μόσχων στην Ελλάδα, Ιρλανδία, Ιταλία και Βόρεια Ιρλανδία (1), όπως τροποποιήθηκε από τον κανονισμό (ΕΟΚ) 1215/83 (2), και ιδίως το άρθρο 2,  τον κανονισμό (ΕΟΚ) αριθ. 1223/83 του Συμβουλίου της 20ής Μαΐου 1983 περί των τιμών συναλλάγματος που εφαρμόζονται στο γεωργικό τομέα (3), και ιδίως το άρθρο 4 παράγραφος 3 και το άρθρο 5 παράγραφος 1,  Εκτιμώντας:  ότι κατά το άρθρο 1 του κανονισμού (ΕΟΚ) αριθ. 1201/82 χορηγείται άδεια στην Ελλάδα, την Ιρλανδία, την Ιταλία και τη Βόρεια Ιρλανδία να χορηγήσουν κατά 1223/83 την περίοδο 1983/84 πριμοδότηση για κάθε μόσχο που γεννήθηκε στην επικράτειά τους και ζεί, ακόμη, έξι μήνες μετά τη γέννησή του στην επικράτεια αυτή· ότι πρέπει να γίνει αναγνώριση των μόσχων που δύνανται να αποτελέσουν αντικείμενο της πριμοδοτήσεως αυτής με σκοπό την αποφυγή απάτης·  ότι ο κανονισμός (ΕΟΚ) αριθ. 1223/83 προβλέπει, όσον αφορά τις επιπτώσεις επί των δικαιωμάτων και των υποχρεώσεων που υφίστανται κατά την τροποποιήση ενός αντιπροσωπευτικού συντελεστή, την εφαρμογή των διατάξεων του κανονισμού (ΕΟΚ) αριθ. 1134/68 του Συμβουλίου (4), οι οποίες προβλέπονται για την τροποποίηση της αναλογίας μεταξύ της ισοτιμίας του νομίσματος ενός Κράτους μέλους και της αξίας τη λογιστικής μονάδας· ότι εντούτοις, κατά το άρθρο 4 παράγραφος 3 του κανονισμού (ΕΟΚ) αριθ. 1223/83 επιτρέπεται η παρέκκλιση εκ των αναφερθεισών διατάξεων·  ότι, για τον καθορισμό του ποσού της ενισχύσεως σε εθνικό νόμισμα, ως συντελεστής μετατροπής πρέπει να λαμβάνεται υπόψη ο αντιπροσωπευτικός συντελεστής που εφαρμόζεται την ημέρα που το ζώο συμπληρώνει τους έξι μήνες·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Η πριμοδότηση που αναφέρεται στο άρθρο 1 του μία κανονισμού (ΕΟΚ) αριθ. 1201/83 χορηγείται κατόπιν αιτήσεως του παραγωγού, εάν αποδεικνύεται, προς ικανοποίηση της αρμόδιας αρχής:  - ότι ο μόσχος γεννήθηκε στην επικράτεια όπου χορηγείται η πριμοδότηση κατά την περίοδο 1983/84,  - ότι έχει αναγνωρισθεί, και  - ότι ζεί ακόμη έξι μήνες μετά τη γέννησή του.  2. Το ενιαίο ποσό της πριμοδοτήσεως αυτής των 32 ECU καταβάλλεται σε μια δόση, το αργότερο εντός 90 ημερών μετά από την ημερομηνία αποδοχής της αιτήσεως από την αρμόδια αρχή.  3. Ο αντιπροσωπευτικός συντελεστής που λαμβάνεται υπόψη στα πλαίσια του παρόντος κανονισμού είναι ο συντελεστής που εφαρμόζεται, σύμφωνα με τον κανονισμό (ΕΟΚ) αριθ. 1223/83, την ημέρα που το ζώο συμπληρώνει τους έξι μήνες.  Άρθρο 2  Η Ελλάδα, η Ιρλανδία, η Ιταλία και το Ηνωμένο Βασίλειο, όσον αφορά τη Βόρεια Ιρλανδία, λαμβάνουν όλα τα αναγκαία μέτρα για να εξασφαλίσουν τον έλεγχο τηρήσεως των διατάξεων του παρόντος κανονισμού.  Άρθρο 3  1. Τα Κράτη μέλη που αναφέρονται στο άρθρο 2 ανακοινώνουν στην Επιτροπή, το αργότερο εντός δέκα ημερών μετά από την ημερομηνία θέσεως σε εφαρμογή αυτών, τα μέτρα που έχουν ληφθεί για την εφαρμογή του καθεστώτος της εν λόγω πριμοδοτήσεως, και ιδίως τα μέτρα σχετικά με την αναγνώριση των μόσχων με ανεξίτηλη σήμανση ή με οποιοδήποτε άλλο αντίστοιχο μέσο.  2. Τα εν λόγω Κράτη μέλη ανακοινώνουν στην Επιτροπή, το αργότερο ένα μήνα μετά από τη λήξη του μήνα στον οποίο αναφέρονται οι ανακοινώσεις αυτές, τον αριθμό των ζώων για τα οποία χορηγήθηκε η πριμοδότηση κάθε μήνα.  Άρθρο 4  Ο παρών κανονισμός αρχίζει να ισχύει από την ημέρα της δημοσιεύσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 23 Μαΐου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 20 Μαΐου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 140 της 20. 5. 1982, σ. 34.  (2) ΕΕ αριθ. L 132 της 21. 5. 1983, σ. 15.  (3) ΕΕ αριθ. L 132 της 21. 5. 1983, σ. 33.  (4) ΕΕ αριθ. L 188 της 1. 8. 1968, σ. 1.